Bhisma wis sumpah ora bakal kawin, déné Chitrāngada gugur ing yuswa anom nalika tarung lawan Raja Gandharwa sing jenengé padha. Sauntara iku Wicitrawirya dinikahaké karo loro putri saka Krajaan Kasi, ya iku Ambika lan Ambalika. Nanging Wicitrawirya séda tanpa katurunan. Supaya tahta krajaan bisa diwarisaké, kaloro randha Wicitrawirya dipasrahaké marang Resi Byasa sing isih nduwèni hubungan kakrabatan karo kulawarga krajaan.